EkBass/fiwiki-20250220-pages-articles huggingface dataset:
Kaarlo Yrjö-Koskinen

Kaarlo Juhana Yrjö-Koskinen (26. maaliskuuta 1930 Helsinki – 16. huhtikuuta 2007 Helsinki) oli vapaaherra ja suomalainen diplomaatti, joka toimi elinkeinoelämän järjestöissä, mutta teki varsinaisen elämäntyönsä Suomen ulkomaanedustuksessa ja toimi Suomen suurlähettiläänä useissa maissa. Yrjö- Koskinen valmistui lainopin kandidaatiksi vuonna 1955. Hänen ensimmäinen toimensa Suomen ulkoasiainministeriön palveluksessa oli kunniakonsulin sihteerin tehtävä Rouenissa, Ranskassa. Nämä tehtävät olivat usein palkattomia ja keskittyivät kauppasuhteisiin ja merimiesten ongelmissa avustamiseen. Palveltuaan virkamiehenä useissa Suomen lähetystöissä Yrjö-Koskinen osallistui Suomen OECD-edustuston perustamiseen vuonna 1968. Hän oli Yhdistyneiden kansakuntien Euroopan talouskomission (ECE) kauppa- ja teknologiaosaston päällikkönä 1970–1974 ja Suomen ulkoministeriön kauppapoliittisen osaston apulaispäällikkönä 1974–1976. Yrjö-Koskinen oli Suomen suurlähettiläänä Budapestissa 1977–1979, Wienissä ja Pyhän istuimen luona 1983–1988 sekä Oslossa 1988–1993. Välillä hän oli Suomen ulkomaankauppaliiton toimitusjohtajana 1979–1983. ==Lähteet== *Pertti Torstila: Valtiosihteeri Pertti Torstilan muistokirjoitus suurlähettiläs Kaarlo Yrjö-Koskisesta Suomen Oslon-suurlähetystö 16.5.2007. Viitattu 15.6.2017. *Kuka kukin on 1978, s. 1132–1133 Luokka:Suomalaiset juristit Luokka:Vuonna 1930 syntyneet Luokka:Vuonna 2007 kuolleet Luokka:Suomen suurlähettiläät
Max Pescatori

Massimiliano "Max" Pescatori (s. 1971 Milano) on italialainen pokeriammattilainen, joka on asunut Las Vegasissa Yhdysvalloissa vuodesta 1994. Vuonna 1998 Valter Farina, ensimmäinen italialainen World Series of Poker (WSOP) -turnausvoittaja, mentoroi Pescatoria ja Pescatori siirtyi ammattilaiseksi vuonna 1999. Pescatorin ensimmäinen merkittävä turnausvoitto oli 300 dollarin limiitti hold'em -turnaus World Poker Challenge -tapahtumassa maaliskuussa 2003. Kolme päivää tämän voiton jälkeen hän oli ykkönen myös 300 dollarin omaha hi/lo -turnauksessa. Vuonna 2004 Pescatori oli kahdesti rahasijoilla WSOP:ssa ja voitti 200 dollarin limiitti hold'em -turnauksen Legends of Poker -tapahtumassa. Ultimate Poker Challengen ensimmäisellä kaudella hän pelasi finaalipöydässä kahdeksan kertaa. Seuraavana vuoden saldo oli kuusi WSOP:n rahasijaa, kolme Festa Al Lago -tapahtuman rahasijaa ja viisi rahasijaa National Championships of Poker -turnauksissa. Vuonna 2006 Pescatori voitti ensimmäisen WSOP-rannekkeensa. Hän oli ykkönen 2500 dollarin no limit hold'em -turnauksessa, jossa lopussa hänen J 8 -kätensä löi Anthony Reateguin Q T -käden pöytäkorttien oltua T 7 6 K 9. Voitostaan Pescatori ansaitsi 682 389 dollaria. Pescatori on menestynyt myös Italiassa: lokakuussa 2006 hän oli toinen No Limit Hold'em Festivalilla Aosta Valleyssa ja samalla sijalla marraskuussa Campionato Italiano di Texas Hold'em -turnauksen päätapahtumassa. Maaliskuussa 2007 hän voitti Italian no limit hold'em mestaruuden ja ansaitsi 103 120 euroa. Vaikka Pescatori asuu Las Vegasissa, hän pitää itseään italialaisena: Pescatorilla on usein turnauksissa päässään (Italian lipun) trikolorinvärinen päähuivi. Pescatori edustaa Full Tilt Poker -nettipokerihuonetta. Lokakuussa 2007 hänen pokeriuransa turnausansiot ylittivät 1,8 miljoonaa dollaria. == Lähteet == == Aiheesta muualla == * Viralliset kotisivut * Pokulatorin haastattelu * * Luokka:Italialaiset pokerinpelaajat
Uiunsaari

Uiunsaari () on Belomorskin kaupunkiin kuuluva kylä Karjalan tasavallassa Venäjällä. Se sijaitsee samalla osittain soistuneella Uikujoen saarella, jonka toisessa päässä on Belomorskin keskusta. Kaupungin keskustaan on matkaa seitsemän kilometriä. Vienanmeren–Itämeren kanava kulkee kylän kautta. Uijunsaaren pohjoispuolella on laaja hautausmaa-alue, johon on haudattu kanavan rakennustöissä kuolleita. Vuoden 2013 väestönlaskennan mukaan kylässä oli 29 asukasta. Ennen 1920-lukua Uiunsaari kuului Sorokan kuntaan. Sittemmin se tuli kuulumaan kyläneuvostona Sorokan piiriin. Uiunsaaren kyläneuvostoon kuului kolme kylää: Uiunsaari (keskuskylä), Matigora ja Sosnavitsa. Vuonna 1926 kyläneuvoston alueella oli 668 asukasta, joista 525 asui keskuskylässä. Väestöstä oli venäläisiä 620 ja karjalaisia 48, joista Uiunsaaressa asui 36. Sittemmin kyläneuvosto on lakkautettu ja Uiunsaaren ja Matigoran kylät on liitetty Belomorskin kaupunkiin. Sosnavitsasta on puolestaan muodostettu maaseututaajama, joka on oma paikallishallinnollinen yksikkönsä. ==Lähteet== Luokka:Belomorskin piirin asutut paikat
Hyönölä

thumb|250px|Hyönölän maamerkki on Brynolf Poutasen kauppa seututien 280 varressa. Hyönölä on kylä Pusulassa Lohjalla seututien 280 varrella. Hyönölän kyläkeskuksen palveluja ovat vielä 2000-luvulla leipomo ja kahvila. Yli 70 vuotta, vuoden 2015 loppuun asti, Hyönölässä ehti toimia myös kyläkauppa "Brynolf Poutanen", joka mainitaan Rauli "Badding" Somerjoen kappaleessa "Bussi Somerolle" albumilta Rakkaudella – Raulilta (1982). Hyönölässä vietti lapsuutensa toimittaja Veikko Ennala, jonka isä Atte Ennala oli Hyönölän kansakoulussa opettajana. ==Lähteet== Luokka:Pusulan kylät
Missio Helsinki

Missio Helsinki oli evankelioimistapahtuma, joka pidettiin Helsingin Olympiastadionilla elokuun lopussa vuonna 1987. Pääpuhujana oli yhdysvaltalainen evankelista Billy Graham, ja mukana oli myös Kalevi Lehtinen, joka järjesti Missio Helsingin jälkeen omia evankeliomiskokouksiaan eli Missioitaan mm. Leningradissa ja Suomessa eri paikkakunnilla. Olympiastadionin tilaisuuksiin osallistui kuuden päivän aikana noin 180 000 henkeä. Tapahtuma oli yhteiskristillinen, ja sitä olivat järjestämässä niin Suomen evankelisluterilainen kirkko kuin vapaat suunnatkin. == Tapahtuma == === Järjestelyt === Missio Helsingin järjestämistä edelsi perusteellinen suunnittelu ja valmistelu. Järjestävän yhteisön pääsihteerinä oli pastori Juhani Peltonen, puheenjohtajana silloinen Yhdyspankin pääjohtaja Ahti Hirvonen ja neuvottelukunnan puheenjohtajana piispa Samuel Lehtonen. Billy Grahamin saaminen tapahtuman pääpuhujaksi edellytti kutsun esittämistä Grahamin säätiölle, ja myöntävän vastauksen saamiseksi kutsujapohjan oli oltava mahdollisimman laaja. Graham edellytti, ettei hänen vierailunsa jakaisi kristillistä yhteisöä. Kun Suomen keskeiset kristilliset suuntaukset oli saatu kutsun taakse, alettiin kerätä mukaan yksittäisiä seurakuntia. === Sielunhoito === Noin 12 500 henkilöä osallistui eri puolilla maata järjestettyihin koulutustilaisuuksiin, ja heidän tehtävänään oli muun muassa avustaminen sielunhoidossa Missio Helsingin aikana. Keskeinen osa Grahamin baptismiin pohjautuvaa julistusta oli julkisesti osoitettu henkilökohtainen uskonratkaisu, eikä hän niinkään korostanut karismaattisten uskonkokemusten merkitystä.Pasi Jaakkonen: Saarnamiehen kutsu. Ilta-Sanomat 19. elokuuta 2017, Plus-liite s. 2–5. Helsinki: Sanoma Media Finland. == Yhteenveto == Missio Helsinki on suurin Helsingin Olympiastadionilla koskaan järjestetty ei- urheilullinen tapahtuma, eikä yksikään toinen uskonnollinen tapahtuma ole saavuttanut Suomessa niin suurta medianäkyvyyttä kuin Grahamin siellä kuutena peräkkäisenä päivänä pitämä uskonnollisten kokousten sarja. Graham oli tätä ennen käynyt Suomessa vuonna 1954, jolloin hänen puhetilaisuuteensa Helsingin olympiastadionilla oli osallistunut noin 28 000 kuulijaa. Missio Helsingin pääsihteeri Juhani Peltonen on 30 vuotta tapahtuman jälkeen arvioinut, ettei vastaavanlaisen uskonnollisen massatapahtuman järjestämiselle Suomessa ole enää 2000-luvulla edellytyksiä uskonnollisen kentän moninaistumisen ja uskonnottomuuden lisääntymisen vuoksi. == Lähteet == == Aiheesta muualla == * Sana-lehti * "Tuhlaajapojan paluu" - Billy Graham olympiastadionilla 28.8.1987 * "Suuri Jumala" - Billy Graham olympiastadionilla 29.8.1987 * "Risti" - Billy Graham olympiastadionilla 29.8.1987 * Ahti Hirvonen olympiastadionilla 30.8.1987 Luokka:1987 Luokka:Kristinusko Helsingissä Luokka:Kristilliset tapahtumat Suomessa Luokka:Helsingin tapahtumat
Danis Zaripov

Danis Zinnurovitš Zaripov (, s. 26. maaliskuuta 1981 Tšeljabinsk, Venäjän SFNT, Neuvostoliitto) on venäläinen uransa lopettanut jääkiekkoilija, pelipaikaltaan hyökkääjä. Zaripov on voittanut KHL:n mestaruuden vuosina 2009, 2010, 2014, 2016 ja 2018. Zaripov palkittiin KHL-kauden 2008–2009 arvokkaimpana pelaajana. Hän on ollut voittamassa myös kolmea jääkiekon maailmanmestaruutta Venäjän maajoukkueessa vuosina 2008, 2009 ja 2014. Zaripov antoi tammikuussa 2017 positiivisen dopingnäytteen ja sai kahden vuoden kilpailukiellon. Urheilun kansainvälinen vetoomustuomioistuin lyhensi kilpailukiellon puoleen vuoteen. == Saavutukset == * Maailmanmestaruus: 2008, 2009, 2014 * MM-hopea: 2015 * MM-pronssi: 2007 * Gagarin Cup: 2009, 2010, 2014, 2016, 2018 * KHL:n arvokkain pelaaja: 2009 * KHL:n tähdistökentällisessä: 2009, 2014 * Continental Cup -mestaruus: 2008 * Venäjän superliigan mestaruus: 2006 == Tilastot == 1996–97 Metšel Tšeljabinsk Rus-2 1 0 1 1 0 1997–98 Metšel Tšeljabinsk Rus-2 10 0 0 0 14 1998–99 Swift Current Broncos WHL 62 23 8 31 33 6 0 1 1 6 1999–00 Metšel Tšeljabinsk RSL 37 5 6 11 16 3 1 0 1 2 2000–01 Metšel Tšeljabinsk RSL 39 9 7 16 18 3 0 0 0 0 2001–02 Ak Bars Kazan RSL 42 3 6 9 14 2002–03 Ak Bars Kazan RSL 48 16 10 26 18 5 0 0 0 0 2003–04 Ak Bars Kazan RSL 52 8 5 13 20 8 1 1 2 4 2004–05 Ak Bars Kazan RSL 56 13 12 25 16 4 0 0 0 0 2005–06 Ak Bars Kazan RSL 49 14 25 39 36 13 3 5 8 2 MM 6 2 3 5 4 2006–07 Ak Bars Kazan RSL 53 32 30 62 30 16 10 7 17 4 MM 9 3 9 12 6 Ak Bars Kazan ECC 3 3 2 5 6 2007–08 Ak Bars Kazan RSL 57 21 34 55 38 10 3 6 9 20 MM 8 3 4 7 0 2008–09 Ak Bars Kazan KHL 56 34 31 65 26 21 6 10 16 8 MM 2 2 1 3 0 2009–10 Ak Bars Kazan KHL 52 16 27 43 58 1 0 1 1 2 OK 4 2 0 2 2 2010–11 Ak Bars Kazan KHL 40 18 19 37 18 9 4 5 9 2 MM 9 1 5 6 0 2011–12 Ak Bars Kazan KHL 53 25 19 44 48 12 4 6 10 4 2012–13 Ak Bars Kazan KHL 46 19 17 36 14 12 4 2 6 8 2013–14 Metallurg Magnitogorsk KHL 53 25 39 64 32 21 11 15 26 34 MM 10 3 10 13 6 2014–15 Metallurg Magnitogorsk KHL 60 24 40 64 40 10 5 6 11 2 MM 1 1 2 3 0 2015–16 Metallurg Magnitogorsk KHL 60 22 32 54 26 23 6 9 15 14 2016–17 Metallurg Magnitogorsk KHL 56 16 29 45 16 18 15 7 22 18 2017–18 Ak Bars Kazan KHL 13 3 7 10 4 16 2 9 11 0 2018–19 Ak Bars Kazan KHL 48 9 23 32 18 3 0 2 2 6 2019–20 Ak Bars Kazan KHL 52 13 14 27 16 2020–21 Ak Bars Kazan KHL 35 7 16 23 40 5 0 0 0 0 2021–22 Ak Bars Kazan KHL 24 4 7 11 12 3 0 1 1 0 2022–23 Ak Bars Kazan KHL 15 0 3 3 2 15 kautta yhteensä KHL 663 235 322 557 370 154 57 71 128 98 9 kautta yhteensä RSL 436 121 135 256 208 62 18 19 37 32 == Lähteet == * * ===Viitteet=== Luokka:Venäläiset jääkiekkoilijat Luokka:Jääkiekon maailmanmestarit Luokka:Dopingrikkomuksesta tuomitut jääkiekkoilijat Luokka:Dopingrikkomuksesta tuomitut venäläiset Luokka:Vuonna 1981 syntyneet Luokka:Elävät henkilöt
Koagulointi

Koagulointi tarkoittaa toimenpidettä, joka aiheuttaa sakeutumista, hyytymistä tai jauheen eli hiutaleiden muodostamista. Koaguloituminen on kemiallinen prosessi. * Koagulointi-termiä käytetään esimerkiksi lääketieteessä kuvaamaan tapahtumaa, jossa verenvuoto tyrehdytetään tuhoamalla pieni kudosalue vuotokohdasta lämmöllä, sähköllä tai muulla tavalla. *Proteiinit jähmettyvät eli koaguloituvat lämmön vaikutuksesta, esimerkiksi kananmunan kovettuminen keitettäessä on koaguloitumista. Proteiinien koaguloitumisen voi aiheuttaa myös pH:n tai suolaisuuden muutos. Proteiinit myös tuhoutuvat koaguloituessaan, mistä käytetään termiä denaturoituminen. * Koagulaatio on aerosolifysiikassa käytetty termi ilmiöstä, jossa ilmassa olevat aerosolipisarat yhdistyessään kasvavat suuremmiksi. * Vedenpuhdistuskemikaalien aiheuttama sakkautuminen ja saostuminen, joka sitoo samalla veden epäpuhtauksia, on myös koaguloitumista. Luokka:Lääketiede Luokka:Biokemia Luokka:Kemiantekniikka
Joensuun Elli (opiskelija-asuntoyhtiö)

thumb|Siltakadun varrella aivan keskustassa on Ellin puutaloja ja kerrostaloja. Opiskelija-asunnot Oy Joensuun Elli on Joensuun kaupungin omistama kiinteistöosakeyhtiö, jolla on useita taloja eri puolilla kaupunkia: keskustassa, Kanervalassa, Niinivaaralla, Hukanhaudalla, Penttilässä, Rantakylässä ja Noljakassa. Joensuun Elli tuottaa, ylläpitää ja vuokraa opiskelija-asuntoja Itä-Suomen yliopiston, Karelia-ammattikorkeakoulun ja muiden peruskoulun jälkeisten oppilaitosten opiskelijoille. Elli tarjoaa asunnon yli 3 000 opiskelijalle. Yhtiön nimen taustalla on Eino Kettusen laulussa esiintyvä kuvitteellinen henkilö Joensuun Elli, vaikka nimen voi ajatella viittaavan myös Reino Helismaan kappaleeseen "Ellin boksissa". Joensuun Elli -nimeä on käyttänyt myös opiskelijataloissa toimiva kesähotelli. Länsikadun opiskelijatalojen yhteydessä toimivan päiväkodin nimi on Ellin päiväkoti. Vastaavasti Kaislakadun opiskelijatalojen yhteydessä toiminut päiväkoti oli nimetty Mantan päiväkodiksi; nimi on Terho A. Könösen säveltämässä ja sanoittamassa ”Suhmuran Santra” -laulussa esiintyvästä Mulon Mantasta. ==Lähteet== ==Aiheesta muualla== * Joensuun Ellin kotisivut Luokka:Joensuu Luokka:Suomen opiskelija-asunnot
Psykopaatin jäljillä

Psykopaatin jäljillä (Manhunter) on vuonna 1986 ensi-iltansa saanut Michael Mannin ohjaama elokuva, joka perustuu Thomas Harrisin romaaniin Punainen lohikäärme. Elokuva on Hannibal Lecter -hahmon ensimmäinen esiintyminen valkokankaalla. Elokuvan pääosan FBI-agentti Will Grahamina näyttelee William Petersen, ja Hannibal Lecteriä (elokuvassa roolinimi Lecktor) näyttelee Brian Cox. Lecktor auttaa Grahamia metsästämään sarjamurhaaja Hammaskeijua, eli Francis Dollarhydea (kirjassa Dolarhyde). Elokuvan nimen piti alun perin olla Punainen lohikäärme, mutta Lohikäärmeen vuosi -elokuvan valmistuttua Mann päätti muuttaa nimen. Petersenin mukaan elokuvaa ei myöskään haluttu sekoittaa markkinoiden kungfu-elokuviin. Elokuva eroaa kirjasta varsinkin lopun suhteen, joka on muutettu onnellisemmaksi, kuten yleensäkin amerikkalaisissa elokuvissa. Vuonna 2002 tuli ensi-iltaan elokuva Punainen lohikäärme, joka on uusi sovitus samasta alkuperäisteoksesta. == Näyttelijät == == Arvioita == Video-oppaassa vuodelta 1994 Bello Romano sanoo elokuvan ohjauksen pysyvän kuosissaan ja antaa elokuvalle neljä tähteä viidestä, mikä vastaa sanallista arviota ”erinomainen”. == Lähteet == == Aiheesta muualla == * * * * Luokka:Vuoden 1986 yhdysvaltalaiset elokuvat Luokka:Yhdysvaltalaiset psykologiset jännityselokuvat Luokka:Michael Mannin ohjaamat elokuvat Luokka:Sarjamurhaajaelokuvat
Kaj Sandberg

Kaj Erik Mikael Sandberg (s. 1965) on suomalainen antiikintutkija (historioitsija). Hän on väitellyt Åbo Akademissa vuonna 2001 ja toiminut siellä tuntiopettajana, assistenttina ja vt. professorina. Muinaisen Rooman tasavallan historiaan ja poliittiseen järjestelmään erikoistunut Sandberg oli Suomen Rooman-instituutin johtaja 2006–2009. == Teoksia == * Artikkeli teoksessa Jyri Vaahtera (toim.), Senatus populusque Romanus. Studies in Roman Republican Legislation, Helsinki 1993 (muut tekijät: Kai Heikkilä, Unto Paananen, Liisa Savunen ja Jyri Vaahtera). * Artikkeli teoksessa Christer Bruun (toim.), The Roman Middle Republic. Politics, Religion and Historiography, c. 400–133 BC. Papers from a Conference at the Institutum Romanum Finlandiae, September 11–12, 1998, Rome 2000. * Magistrates and Assemblies. A Study of Legislative Practice in Republican Rome, Rome 2001. * (Toimittanut yhdessä Toivo Viljamaan ja Veli-Matti Rissasen kanssa) Henrici Gabrielis Porthan opera omnia XII, Turku 2005. * (Toimittanut yhdessä Tom Gullbergin kanssa) Medströms – Motströms. Individ och struktur i historien, Helsingfors – Stockholm 2005. * ‘The so-called division of the Roman Empire in AD 395: Notes on a persistent theme in modern historiography’, Arctos 42 (2008), 199–213. * (Toimittanut yhdessä Simo Örmän kanssa), Wolfgang Helbig e la scienza dell'antichità del suo tempo, Roma 2011. * (Toimittanut yhdessä Christopher Smithin kanssa) OMNIUM ANNALIUM MONUMENTA. Historical Writing and Historical Evidence in Republican Rome, Leiden – Boston 2017. * ‘Sulla’s reform of the legislative process’, artikkeli teoksessa M. T. Schettino, G. Zecchini (toim.), L’età di Silla, Roma – Bristol, CT 2018. * ‘On future fragmenta and testimonia. Notes on the extra-literary evidence for Roman republican historiography’, A. Baudou, M. Essaidi, Y. Lehmann (toim.), L’historiographie romaine. Morphologie, thématiques et postérité d’un genre littéraire. Mélanges en l’honneur de Martine Chassignet, Turnhout 2020. * ‘The senatorial aristocracy and the challenges from below: Considerations about the dynamics and structures of the political process in the Late Republic’, artikkeli teoksessa S. Pittia, M. T. Schettino, G. Zecchini (toim.), Héritages de Sylla, Rome 2021. * ‘Consulare imperium – tribunicia potestas – auctoritas senatus: Notes on the nature and development of the Roman res publica in the Early and Middle Republic’, Romana Res Publica 1 (2022), 125–155. * ‘The consulship in the Sullan Republic and its successor(s): Considerations on institutional and political developments in the period 78–53 BCE’, artikkeli teoksessa P. Buongiorno, M. T. Schettino (toim.), Poteri pubblici, conflitti istituzionali e cultura politica dopo Silla, Macerata 2023. * Arctos. Acta Philologica Fennica 2004– (lukuisia artikkeleita ja kirja-arvioita). == Lähteet == Luokka:Suomalaiset antiikintutkijat Luokka:Vuonna 1965 syntyneet Luokka:Elävät henkilöt
Härkäsimppu

Härkäsimppu (Myoxocephalus quadricornis) on kylmien vesien kala, joka Suomessa elää rannikkovesissä ja suurimmissa järvissä. Itämeren härkäsimpuilla on päässään neljä näkyvää kyhmyä (kalan nimi quadricornis tarkoittaa nelisarvista), mutta sisävesien simpuilta ne puuttuvat. Kala tunnetaan myös nimellä merihärkä. Härkäsimpuilla on etukiduskannessa monta terävää piikkiä. Sisävesien härkäsimput ovat tavallisesti 10–15 cm:n pituisia, kun ne merialueella saattavat olla 20–30-senttisiä. Härkäsimppua muistuttavia lajeja ovat isosimppu (Myoxocephalus scorpius), kirjoeväsimppu (Cottus poecilopus), kivisimppu (Cottus gobio) ja piikkisimppu (Taurulus bubalis). Härkäsimppua saadaan verkoilla muun muassa siikaa pyydettäessä. Härkäsimpun maukkaan mädin väri voi vaihdella ilmeisesti emokalan ravinnosta riippuen. Härkäsimppu kutee joulun aikoihin. Härkäsimpun laajempi levinneisyysalue on arktisissa rannikkovesissä ja jokisuissa Pohjois-Venäjällä, Alaskassa, Kanadassa ja Grönlannissa. Itämeren ja Pohjolan järvien esiintymiä pidetään jääkauden loppuvaiheen relikteinä. Järvipopulaatioita on myös Kanadan arktisilla saarilla. == Lähteet == == Aiheesta muualla == *Härkäsimppu RKTL Kala-atlas. *LuontoPortti: Härkäsimppu (Triglopsis quadricornis) * *COSEWIC Assessment and Update Status Report on the Fourhorn Sculpin Myoxocephalus quadricornis Freshwater form in Canada. Committee on the Status of Endangered Wildlife in Canada. 2003. Luokka:Simput
Aleksandr Haritonov

Aleksandr Haritonov (, s. 30. maaliskuuta 1976 Moskova, Neuvostoliitto) on venäläinen jääkiekkoilija, joka edustaa seuratasolla Rubin Tjumenia. Hän on pelipaikaltaan laitahyökkääjä. Haritonov on pelannut NHL:ssä Tampa Bay Lightningin ja New York Islandersin, Venäjän superliigassa Moskovan Dynamon ja Avangard Omskin sekä KHL:ssä Torpedo Nižni Novgorodin ja Sibir Novosibirskin jääkiekkoseuroissa. Haritonov on pelannut Venäjän maajoukkueessa jääkiekon maailmanmestaruuskisoissa vuosina 2000, 2001, 2005, 2006 ja 2007 sekä olympialaisissa 2006. == Saavutukset ja palkinnot == * Venäjän mestaruus 2000, 2005 * Jääkiekon MM-pronssi 2005, 2007 * Venäjän superliigan All-Stars- joukkueessa 2000 == Tilastot == 1994–95 Dynamo Moskova RSL 10 0 0 0 0 — — — — — 1996–97 Dynamo Moskova RSL 36 11 9 20 12 4 2 0 2 2 1997–98 Dynamo Moskova RSL 44 19 16 35 20 — — — — — 1998–99 Dynamo Moskova RSL 42 8 6 14 24 16 4 3 7 2 1999–00 Dynamo Moskova RSL 35 14 20 34 26 17 8 4 12 10 MM 6 2 3 5 2 2000–01 Tampa Bay Lightning NHL 66 7 15 22 8 — — — — — MM 7 2 0 2 8 2001–02 Avangard Omsk RSL 29 2 6 8 16 4 1 0 1 2 2001–02 Bridgeport Sound Tigers AHL 2 1 0 1 0 — — — — — 2001–02 New York Islanders NHL 5 0 0 0 4 — — — — — 2002–03 Avangard Omsk RSL 43 8 10 18 34 9 2 0 2 4 2003–04 Dynamo Moskova RSL 51 7 14 21 24 3 0 0 0 2 2004–05 Dynamo Moskova RSL 49 15 14 29 26 10 3 1 4 0 MM 8 2 0 2 4 2005–06 Dynamo Moskova RSL 41 10 18 28 30 4 1 0 1 2 OK 8 1 1 2 6 MM 4 1 0 1 4 2006–07 Dynamo Moskova RSL 52 12 24 36 62 3 1 0 1 0 MM 9 0 2 2 6 2007–08 Dynamo Moskova RSL 54 11 15 26 48 9 0 2 2 2 2008–09 Torpedo Nižni Novgorod KHL 55 7 22 29 26 3 0 0 0 0 2009–10 Sibir Novosibirsk KHL 48 3 10 13 24 — — — — — 2010–11 Rubin Tjumen VHL 40 8 7 15 38 8 3 1 4 4 RSL yhteensä 486 117 152 269 322 79 22 10 32 26 == Lähteet == * Luokka:Venäläiset jääkiekkoilijat Luokka:Tampa Bay Lightningin varaamat pelaajat Luokka:Vuonna 1976 syntyneet Luokka:Elävät henkilöt
Kuumat kinkut

Kuumat kinkut () on vuonna 1982 ensi-iltansa saanut komediaelokuva. Elokuvan on ohjannut Amy Heckerling. Elokuvassa käsitellään muun muassa aikuistumista, seksiä, päihteitä, rock-musiikkia ja muuta nuorten maailmaan kuuluvaa. == Näyttelijät == == Vastaanotto == Helsingin Sanomien Petri Immonen kirjoitti elokuvan tv-esityksen alla 1987: ”Monin paikoin nautittavasti hyvän maun rajoja hipovassa elokuvassa ei juuri ole yhtenäistä tarinaa, mutta Amy Heckerling tarjoilee monia huvittavia anekdootteja.” Yhdysvaltain elokuvainstituutin 100 hauskinta komediaa -listalla Kuumat kinkut tuli sijalle 87. == Lähteet == Luokka:Vuoden 1982 yhdysvaltalaiset elokuvat Luokka:Yhdysvaltalaiset komediaelokuvat Luokka:Yhdysvaltalaiset nuortenelokuvat Luokka:Amy Heckerlingin ohjaamat elokuvat Luokka:Seksikomediat Luokka:Elokuvat koulusta ja koulutuksesta Luokka:Elokuvat ystävyydestä
Jeff Waters

Jeff Waters (s. 13. helmikuuta 1966xtrememusician.com) on ottawalaisen thrash metal -yhtye Annihilatorin kitaristi. Hän syntyi Kanadassa mutta asuu nykyään Britanniassa. Koska Watersin isä oli sotilas, hän asui nuorena ympäri Kanadaa ja opiskeli klassisen kitaran soittoa. Hän on myös ollut mukana heavy metal -levy-yhtiö Roadrunner Recordsin Roadrunner United -projektissa, jonka tarkoituksena oli juhlia sen 25-vuotispäivää. == Lähteet == ==Aiheesta muualla== * Annihilator Luokka:Yhdysvaltalaiset kitaristit Luokka:Vuonna 1966 syntyneet Luokka:Elävät henkilöt
Christoph Gruber

Christoph Gruber (s. 25. maaliskuuta 1976) on uransa lopettanut itävaltalainen alppihiihtäjä. Alppihiihdon maailmancupissa hän voitti viisi osakilpailua, joista kolme supersuurpujottelukilpailuja Garmisch-Partenkirchenissä. Lisäksi hän oli neljä kertaa toinen ja viisi kertaa kolmas. Gruber sijoittui supersuurpujottelun maailmancupin kokonaiskilpailussa toiseksi kaudella 2000–2001 ja viidenneksi kaudella 2007–2008. Arvokilpailuissa hän on ollut parhaimmillaan neljäs supersuurpujottelussa Åren MM-kisoissa 2007. Salt Lake Cityn olympialaisissa 2002 hän sijoittui suurpujottelussa viidenneksi ja super-g:ssä seitsemänneksi. Gruber voitti junioreiden maailmanmestaruuden suurpujottelussa 1995. Gruber lopetti uransa kauden 2009–2010 jälkeen. ==Lähteet== == Aiheesta muualla == * * Christoph Gruberin kotisivut Luokka:Itävaltalaiset alppihiihtäjät Luokka:Vuonna 1976 syntyneet Luokka:Elävät henkilöt
Elche CF

Elche Club de Fútbol on espanjalainen jalkapalloseura Elchen kaupungista Valencian alueelta. Seura perustettiin vuonna 1923, ja sen alkuperäinen nimi oli Elche Football Club. Seuran edustusjoukkue pelaa Espanjan toiseksi korkeimmalla sarjatasolla Segunda Divisiónissa. Espanjan korkeimmalla sarjatasolla Primera Divisiónissa Elche on pelannut yhteensä 19 kautta. Ensiesiintymisensä sarjassa se teki kaudella 1959–1960 ja piti paikkansa seuraavat 12 kautta. Edellisen kerran Elche pelasi korkeimmalla sarjatasolla kaudella 1988–1989. Kaudella 1968–1969 seura ylsi cup-kilpailu Copa del Reyn loppuotteluun, jonka Athletic voitti niukasti maalein 1–0. Seuran kotistadion on 39 000 -paikkainen Martínez Valero. Stadionilla pelattiin vuoden 1982 maailmanmestaruuskilpailuiden alkulohkojen otteluita. == Lähteet == == Aiheesta muualla == * Elche Club de Fútbolin sivusto Luokka:Espanjalaiset jalkapalloseurat Luokka:Vuonna 1923 perustetut urheiluseurat Luokka:Alicanten maakunta
Kestävyysurheilu

Kestävyysurheiluksi lasketaan pitkäkestoiset, aerobista kuntoa vaativat lajit, kuten esimerkiksi juoksu, kävely, pyöräily, hiihto ja uinti. Kestävyyttä voi harjoittaa kuntoilemalla pitkäkestoisesti, esimerkiksi käymällä juoksulenkeillä, jolloin paranee myös hapenottokyky. Myös seikkailu-urheilu lasketaan kestävyysurheiluksi. Kestävyysurheilussa pärjääminen ei ole kiinni niinkään lihasten koosta tai voimasta, päinvastoin. Yleensä kestävyysurheilulajeissa parhaita ovat kevyet ja laihat urheilijat, joiden kehon rasvaprosentti on pieni. He kuluttavat kaikkein vähiten energiaa suoritukseen. == Katso myös == *Peruskestävyysharjoittelu == Aiheesta muualla == * Kalevan Kierros - kuuden kestävyyslajin kilpailu * Otaniemen Jyllääjien kestävyysurheilu * Maksimaalinen hapenottokyky kestävyyskunnon mittarina, Terveyskirjasto.fi Luokka:Urheilu
Etta James

Etta James (syntyjään Jamesetta Hawkins, 25. tammikuuta 1938 Los Angeles, Kalifornia – 20. tammikuuta 2012 Riverside, Kalifornia) oli yhdysvaltalainen rhythm and blues -laulaja.http://www.musicianguide.com/biographies/1608004513/Etta-James.html Vuonna 1955 James nousi R&B-listoille; kappaleella "The Wallflower" ("Roll with Me Henry"). James kärsi dementiasta ja leukemiasta.Entertainment Weekly: Etta James revealed to have leukemia and dementia Hän kuoli tammikuussa 2012. ==Albumit== *Miss Etta James (Crown 1961) *At Last! (Argo 1961) *Second Time Around (Argo 1961) *Twist With Etta James (Crown 1962) *Etta James (Argo 1962) *Etta James Sings For Lovers (Argo 1962) *Etta James Top Ten (Argo 1963) *Etta James Rocks The House (Argo 1964) *The Queen Of Soul (Argo 1965) *Call My Name (Cadet 1967) *Tell Mama (Cadet 1968) *Etta James Sings Frank (Cadet 1970) *Losers Weepers (Cadet 1971) *Etta James (Chess 1973) *Come A Little Closer (Chess 1974) *Etta Is Betta Than Evah! (Chess 1977) *Deep In The Night (Warners 1978) *Changes (MCA 1980) *Red, Hot And Live (1982) *The Heart And Soul Of (1982) *Blues In The Night - The Early Show (Fantasy 1986) (duetto Eddie 'Cleanhead' Vinsonin kanssa) *Blues In The Night - The Late Show (Fantasy 1986) *Seven Year Itch (Island 1989) *Stickin' To My Guns (Island 1990) *Something's Gotta Hold On Me (Etta James Vol. 2) (Roots 1992) *The Right Time (Elektra 1992) *Mystery Lady - Songs Of Billie Holiday (Private Music 1994) *Love's Been Rough On Me (Private Music 1997) *Matriarch Of The Blues (Private 2001) *The Complete Modern and Kent Recordings (Ace 2005) == Lähteet == ==Aiheesta muualla== * Etta Jamesin muistokirjoitus Helsingin Sanomissa Luokka:Yhdysvaltalaiset laulajat Luokka:Grammy-palkinnon saajat Luokka:Rock and Roll Hall of Fame Luokka:Hollywood Walk of Fame Luokka:Vuonna 1938 syntyneet Luokka:Vuonna 2012 kuolleet
Tony Hawk’s Underground 2

Tony Hawk’s Underground 2 on Activisionin vuonna 2004 julkaisema peli, jossa skeittaillaan ympäri maailmaa kuuluisilla skeittaajilla. Peli tunnetaan myös nimellä THUG 2. Peli on Tony Hawk’s -pelisarjan kuudes osa. Peli on myös saatavilla Remix- versiona Sonyn PlayStation Portable:lle. ==Pelattavat hahmot== *Tony Hawk *Bob Burnquist *Eric Koston *Bam Margera *Rodney Mullen *Chad Muska *Mike Vallely *Ryan Sheckler *Wee-Man *Ben Franklin *Bull Fighter *Graffiti Tagger *Shrimp Vendor *Jester ==Alueet== Tarinassa: * Harjoittelu * Boston * Barcelona * Berlin * Australia * New Orleans * Skatopia * Pro Skater Classic Modessa * Training * Boston * Barcelona * Berlin * Australia * New Orleans * Skatopia * Pro Skater * Airport * School * Downhill Jam * Canada * Philadelphia * Los Angeles * The Triangle ==Aiheesta muualla== *Planet Tony Hawk: THUG 2 *Tony Hawk Guide Luokka:Tony Hawk -pelisarja Luokka:Vuoden 2004 videopelit Luokka:Neversoftin videopelit
Forssan Suupparit

Forssan Suupparit (lyh. FoSu) on vuonna 1993 perustettu forssalainen salibandyn erikoisseura. Miesten edustusjoukkue pelaa maan kolmanneksi korkeinta sarjatasoa Suomisarjaa. Juniorijoukkueita Fosulla on 7. == Seuran joukkueet == === Aikuisjoukkueet === * Miesten edustus, Suomisarja * Akatemia, Miesten 3-divisioona * === Juniorijoukkueet === * FoSu P16 * FoSu P15 * FoSu P14 * FoSu P12 * FoSu P11 * FoSu P9 * FoSu P8 == Lähteet == == Aiheesta muualla == * Seuran kotisivut * Miesten joukkuekortti salibandyliigan sivuilla Luokka:Salibandyn I-divisioonan seurat Luokka:Forssalaiset urheiluseurat Luokka:Vuonna 1993 perustetut urheiluseurat
Orhan Kemal

Orhan Kemal (oik. Mehmet Raşit Öğütçü, s. 15. syyskuuta 1914 Adana Turkki – 2. kesäkuuta 1970 Sofia Bulgaria) oli turkkilainen kirjailija, jolla oli merkittävä vaikutus 1900-luvun jälkipuolen turkkilaisiin kirjailijoihin. Hänen aiheitaan ovat suurkaupunkien köyhät ja teollisuustyöväestö. Orhan Kemal joutui mielipiteidensä vuoksi vankilaan 1939. Vankila-aikanaan hän tapasi Nazım Hikmetin, ja tästä tapaamisesta tuli hänen elämänsä käännekohta. Vapauduttuaan hän teki erilaisia töitä, mutta asettui 1950 Istanbuliin ja ansaitsi elantonsa kirjoittamalla. Hän käytti useita kirjailijanimiä. Hän on kirjoittanut novelleja, romaaneja, näytelmiä ja elokuvakäsikirjoituksia. Lisäksi hän on kirjoittanut omaelämäkerrallisia teoksia. ==Teokset== *Baba Evi, 1949 *Murtaza, 1950 *Vukuat Var, 1959 *Kötü Yol, 1969 ==Aiheesta muualla== * Kemalille omistettu sivusto * Elämäkerta (Huom. aakkostus O:n mukaan.) Luokka:Turkkilaiset kirjailijat Luokka:Vuonna 1914 syntyneet Luokka:Vuonna 1970 kuolleet
Mary Mary

Mary Mary on yhdysvaltalainen gospel-duo. Sen jäsenet ovat sisarukset Erica Monique (s. 29. huhtikuuta 1972) ja Trecina "Tina" Evette Campbell (s. 1. toukokuuta 1975). Mary Mary perustettiin Kaliforniassa. Yhtye voitti jo ensimmäisellä albumillaan (Thankful, 2000) Grammy-palkinnon. Yhtyeen tuotannossa on vaikutteita myös gospelin ulkopuolisista genreistä, kuten soulista ja hip hopista. Yhtyeen molemmat jäsenet ovat syntyneet Inglewoodissa, Kaliforniassa ja ovat perheellisiä. == Albumit == * Thankful (2000) * Incredible (2002) * Mary Mary (2005) * A Mary Mary Christmas (2006) * The Sound (2008) * Something Big (2011) == Aiheesta muualla == * Viralliset sivut Luokka:Yhdysvaltalaiset duot Luokka:Yhdysvaltalaiset yhtyeet
Milanon lentoasema

Milanon lentoasema voi tarkoittaa: * Malpensan kansainvälinen lentoasema * Linaten lentoasema * Orio al Serion lentoasema (myös Bergamon lentoasema)
Lyle Berman

Lyle Berman (s. 6. elokuuta 1941 Minneapolis, Minnesota) on yhdysvaltalainen liikemies ja pokerinpelaaja. == Liike-elämä == Berman varttui Minnesotassa ja valmistui liiketaloudesta Minnesotan yliopistosta vuonna 1964. Sen jälkeen hän työskenteli isänsä nahka-alan yrityksessä, Berman Buckskinissä. Kun yritys myytiin W. R. Gracelle vuonna 1979, Berman jatkoi sen toimitusjohtajana. Myöhemmin yritys myytiin Melville Corporationille ja sen nimeksi tuli Wilsons Leather. Vuosina 1994–2000 hän toimi Rainforest Cafe -ketjun toimitusjohtajana. Berman on ollut mukana myös vedonlyöntiin liittyvässä yritystoiminnassa. Vuonna 1990 hän oli yksi Grand Casinos Inc.:n perustajista. Yrityksellä oli tarkoitus perustaa kasinot Las Vegasiin ja Atlantic Cityyn. Yhtiön kasinoosakkuudet siirtyivät uuteen yhtiöön Lakes Entertainment Inc:iin, jonka toimitusjohtajaksi Berman nimettiin. Tämän lisäksi Berman on World Poker Tourin hallituksen puheenjohtaja. Berman voitti B'nai B'rithin "Great American Traditions" -palkinnon vuonna 1995 ja "Gaming Executive of the Year" -palkinnon vuonna 1996. == Pokeriura == Berman on pokeriurallaan voittanut kolme World Series of Poker (WSOP) -ranneketta. WSOP:n pääturnauksessa hän on parhaimmillaan ollut 53. (vuonna 1995). Hänellä on WSOP-turnauksista myös neljä kakkostilaa. Vuonna 1991 Berman voitti Hall Of Fame Poker Classic -turnauksen. Lopun kaksinpelissä kukistui Paul "Eskimo" Clark. Berman ansaitsi ykköstilastaan 240 000 dollaria. Maaliskuussa 2005 Berman oli Yhdysvaltain kaksinpelimestaruusturnauksen (National Heads-Up Poker Championship) viides. World Poker Tourilla (WPT) hän on parhaimmillaan ollut viides World Poker Finalsissa marraskuussa 2005. Turnauksen voitti Nick Schulman ja Berman ansaitsi siitä 345 000 dollaria. James McManuksen kirjan Positively Fifth Street mukaan Berman on rahoittanut T. J. Cloutieria lukuisissa pokeriturnauksissa, mukaan lukien vuoden 2000 WSOP:n pääturnaus, jossa Cloutier sijoittui toiseksi. Toukokuussa 2007 Bermanin pokeriuran turnausansiot ylittivät 1,8 miljoonaa dollaria. Hänet on valittu Poker Hall of Fameen vuonna 2002. === WSOP-rannekkeet === Vuosi Turnaus Voittosumma (USD) 1989 $1,500 Limit Omaha 108 600 1992 $2,500 No Limit Hold'em 192 000 1994 $5,000 No Limit Deuce to Seven Draw 128 250 == Kirjallisuutta == * – Bermanin omaelämäkerta == Lähteet == == Aiheesta muualla == * WPT:n profiili * Luokka:Yhdysvaltalaiset liikemiehet Luokka:Yhdysvaltalaiset pokerinpelaajat Luokka:Vuonna 1941 syntyneet Luokka:Elävät henkilöt
Hemma Beast

Hemma Beast on suomalainen, vuonna 1997 perustettu yhtye ja musiikkikollektiivi. Yhtyeen historian aikana keikkapaikka on vaihtunut useaan kertaan, viimeisenä yhtye esiintyi vuoden 2013 helmikuusta lähtien joka kuukauden ensimmäisenä sunnuntaina helsinkiläisellä On the Rocks -klubilla. Keikat koostuivat usein improvisaatiosta sekä yleisön heittelemistä ehdotuksista soitettaviksi kappaleista ja tunnelma keikoilla on vapaamuotoinen. Keikkojen vakionumeroihin sisältyi toistakymmentä minuuttia kestävä potpuri, jossa yhtye esittää sikermän noin sadasta tunnetusta kappaleesta yhteensovitettuna. Hemma Beastin musiikkia on julkaistu yhdellä levyllä, levy-yhtiö Crazy Diamondin tuottamalla albumilla Takorautaa (2002), jolla yhtye esittää yhden cover-kappaleen.https://www.discogs.com/Various- Takorautaa-Kauneimmat-Suomalaiset-Rakkauslaulut/release/2733404 Tämän lisäksi yhtye on äänittänyt ja julkaissut ainoastaan yhden oman kappaleen.http://sutros.com/songs/35203-ma-haluun Yhtyeen rumpalin Zarkus Poussan kuoleman johdosta Hemma Beast ilmoitti lopettavansa toimintansa ja soittavansa viimeisen keikkansa 15. toukokuuta 2016.https://www.facebook.com/hemmabeast/posts/967190180025982 Pian tämän jälkeen yhtye palasi kuitenkin aktiiviseksi uudella nimellä Borta Beast, jossa rumpalina toimii Joonas Kaikko. == Kokoonpano == * Tatu Ferchen – lyömäsoittimet, laulu * Marzi Nyman – kitara, laulu * Jarmo Saari – kitara * Sami Pitkämö – laulu * Lenni-Kalle Taipale – kosketinsoittimet, laulu * Timo Tuppurainen – basso, laulu ===Entiset jäsenet=== * Zarkus Poussa – rummut, laulu (k. 2016) * Pekka Kuusisto – viulu Keikoilla on nähty vuosien varrella usein vierailijoita, mukana mm. Jouni Järvelä, Niilo Ryti, Sami Järvinen ja Tuomas "Tume" Uusitalo. Viimeisellä keikalla toukokuussa 2016 nähtiin lavalla vakiokokoonpanon lisäksi useita vierailijoita, mm. Jay Kortehisto, Tommy Lindgren ja Jarkko Tamminen sekä rumpalit Rami Eskelinen, Joonas Kaikko, Lacu Lahtinen, Risto Niinikoski, Anssi Nykänen, Risto Rikala, Tomi Salesvuo ja Kalle Torniainen. ==Lähteet== Luokka:Suomalaiset yhtyeet
Saksan Grand Prix 1991

Saksan Grand Prix 1991 oli 509. Formula 1 -osakilpailu. Se ajettiin 28. heinäkuuta 1991 Hockenheimissa. Williams hallitsi kilpailua ottamalla kaksoisvoiton toistamiseen tällä kaudella. == Kilpailun tulokset == Sija Nro Kuljettaja Talli Kierroksia Aika/keskeytyssyy Lähtöruutu Pisteet 1 5 Nigel Mansell Williams-Renault 45 1:19.29,661 1 10 2 6 Riccardo Patrese Williams- Renault 45 13,779 4 6 3 28 Jean Alesi Ferrari 45 17,618 6 4 4 2 Gerhard Berger McLaren-Honda 45 32,651 3 3 5 33 Andrea de Cesaris Jordan-Ford 45 +1.17,537 7 2 6 32 Bertrand Gachot Jordan-Ford 45 + 1.40,605 11 1 7 1 Ayrton Senna McLaren-Honda 44 Polttoaineen loppuminen 2 8 19 Roberto Moreno Benetton-Ford 44 + 1 krs. 9 9 25 Thierry Boutsen Ligier-Lamborghini 44 + 1 krs. 17 10 21 Emanuele Pirro Dallara-Judd 44 + 1 krs. 18 11 7 Martin Brundle Brabham- Yamaha 43 + 2 krs. 15 12 8 Mark Blundell Brabham-Yamaha 43 + 2 krs. 21 13 4 Stefano Modena Tyrrell-Honda 41 + 4 krs. 14 Kesk. 27 Alain Prost Ferrari 37 Ulosajo 5 Kesk. 16 Ivan Capelli Leyton House-Ilmor 36 Moottori 12 Kesk. 22 Jyrki Järvilehto Dallara-Judd 35 Moottori 20 Kesk. 20 Nelson Piquet Benetton-Ford 27 Moottori 8 Kesk. 3 Satoru Nakajima Tyrrell-Honda 26 Vaihdelaatikko 13 Kesk. 26 Érik Comas Ligier-Lamborghini 22 Moottori 26 Kesk. 15 Mauricio Gugelmin Leyton House-Ilmor 21 Vaihdelaatikko 16 Kesk. 11 Mika Häkkinen Lotus-Judd 19 Moottori 23 Kesk. 30 Aguri Suzuki Lola-Ford 15 Moottori 22 Kesk. 24 Gianni Morbidelli Minardi-Ferrari 14 Tasauspyörästö 19 Kesk. 23 Pierluigi Martini Minardi-Ferrari 11 Tasauspyörästö 10 Kesk. 29 Eric Bernard Lola-Ford 9 Vaihteisto 25 Kesk. 34 Nicola Larini Lambo- Lamborghini 0 Ulosajo 24 DNQ 9 Michele Alboreto Footwork-Ford DNQ 12 Michael Bartels Lotus-Judd DNQ 17 Gabriele Tarquini AGS-Ford DNQ 35 Eric van de Poele Lambo-Lamborghini DNPQ 14 Olivier Grouillard Fondmetal- Ford DNPQ 10 Alex Caffi Footwork-Ford DNPQ 18 Fabrizio Barbazza AGS- Ford DNPQ 31 Pedro Chaves Coloni-Ford == Muuta == ===Merkkipaalut=== *Riccardo Patrese: 10. nopein kierros *Williams: 1000 MM-pistettä ===Kuljettajien MM-tilanne=== Sija Kuljettaja Talli Pisteet 1 Ayrton Senna McLaren-Honda 51 2 Nigel Mansell Williams-Renault 43 3 Riccardo Patrese Williams-Renault 28 4 Alain Prost Ferrari 21 5 Gerhard Berger McLaren-Honda 19 6 Nelson Piquet Benetton-Ford 18 7 Jean Alesi Ferrari 12 8 Stefano Modena Tyrrell-Honda 9 9 Andrea de Cesaris Jordan-Ford 9 10 Roberto Moreno Benetton- Ford 5 ===Valmistajien MM-tilanne=== Sija Talli Pisteet 1 Williams-Renault 71 2 McLaren-Honda 70 3 Ferrari 33 4 Benetton-Ford 23 5 Jordan-Ford 13 == Lähteet == Luokka:Saksan Grand Prix Luokka:Formula 1 -kausi 1991
Connie Smith

Connie Smith (s. 14. elokuuta 1941) on yhdysvaltalainen countrylaulaja. Hän syntyi Elkhartissa, Indianassa. Bill Andersonin Smithille säveltämä "Once a Day" oli Smithin ensimmäinen hitti, ja se pysyi listojen ykkösenä kahdeksan viikon ajan. Hänen menestyineitä albumeitaan olivat mm. Cute 'n' Country (1965) ja Miss Smith Goes to Nashville (1966). Smith on jatkanut uraansa viime vuosiin saakka ja ottanut vastaan lukuisia Grammy-ehdokkuuksia. Luokka:Yhdysvaltalaiset laulajat Luokka:Yhdysvaltalaiset countrymuusikot Luokka:Vuonna 1941 syntyneet Luokka:Elävät henkilöt
Linaten lentoasema

Linaten lentoasema () on kansainvälinen lentoasema Italiassa, 7 kilometriä Milanosta. Se on Malpensan kansainvälisen lentoaseman ohella toinen Milanon päälentoasemista. Linaten ja Malpensan lisäksi Milanon seudulla on myös kolmas lentoasema, Orio al Serion lentoasema. Vuonna 2006 Linaten lentoasemaa käytti 9 696 515 ihmistä. Linate-nimi juontuu kylän nimestä, jossa lentoasema sijaitsee. Toinen nimi lentoasemalle on Enrico Forlaninin lentoasema, joka juontaa juurensa italialaisesta keksijästä ja ilmailun pioneerista Enrico Forlaninista, joka syntyi Milanossa. 8\. lokakuuta 2001 Scandinavian Airlinesin McDonnel-Douglas MD-87 -matkustajalentokone ja Cessna CitationJet -pienkone törmäsivät toisiinsa kiitotiellä. 118 ihmistä kuoli, heistä seitsemän oli suomalaisia, kuusi matkustajaa ja yksi MD-87-koneen miehistön jäsen. ==Lentoyhtiöt ja kohteet== *Aer Lingus (Dublin) *Air France (Pariisi- Charles de Gaulle) *Alitalia (Amsterdam, Barcelona, Bari, Brindisi, Bryssel, Cagliari, Catania, Frankfurt, Lamezia Terme, Lontoo-Heathrow, Madrid, Napoli, Palermo, Pariisi-Charles de Gaulle, Reggio Calabria, Rooma-Leonardo da Vinci) **Alitalia Expressin operoimana (Bari, Catania, Lontoo-Heathrow, Napoli, Palermo, Rooma-Leonardo da Vinci) *Austrian Airlines **Austrian Arrowsin operoimana (Wien) *British Airways (Lontoo-Heathrow) *easyJet (Lontoo-Gatwick, Pariisi-Orly) *Iberia Airlines (Barcelona, Madrid) *KLM (Amsterdam) *Lufthansa (Frankfurt) *Meridiana (Cagliari, Catania, Napoli, Olbia, Palermo, Pariisi- Charles de Gaulle) *Ryanair (Dublin) *Scandinavian Airlines System (Kööpenhamina, Tukholma-Arlanda) *TAP Portugal (Lissabon) ==Lähteet== ==Aiheesta muualla== *Linaten lentoasema *Northern Avionics Luokka:Italian lentoasemat Luokka:Milano
Jack’s Mannequin

Jack's Mannequin on rock-yhtye Orangen piirikunnasta Kaliforniasta. Yhtye aloitti Andrew McMahonin sooloprojektina vuonna 2004, ja yhtyeen ensisoitto julkaistiin vuonna 2005. Samana vuonna hänellä todettiin leukemia. Kun McMahon parantui leukemiasta, hänen albuminsa, Everything In Transit, sai hyvää palautetta faneilta ja kriitikoilta. ==Historia== Andrew McMahonin musiikkiura alkoi hyvin tunnetusta bändistä nimeltä Something Corporate. Vuonna 2003 hän kirjoitti laulun, joka ei hänen mielestään sopinut yhtyeelle, joten hän päätti aloittaa soolouran, josta myöhemmin tuli Jack's Mannequin. Hän aloitti uusien laulujen kirjoittamisen eikä edes uskonut julkaisevansa niitä. Kuitenkin hän päätti tuottaa ja nauhoittaa ne ja maksoi kaiken itse. Videoita kuvattiin kappaleista "Dark Blue" ja "The Mixed Tape". ==Diskokrafia== ===Albumit=== * * ===EP:t=== * Luokka: Yhdysvaltalaiset rockyhtyeet
Helen Boosalis

Helen Boosalis (28. elokuuta 1919 - 15\. kesäkuuta 2009) oli yhdysvaltalainen demokraattisen puolueen poliitikko. Hän toimi osavaltionpääkaupunki Lincolnin pormestarina vuosina 1975–1983. Hän oli vuonna 1986 ehdolla Nebraskan kuvernööriksi, mutta hävisi Kay A. Orrille. Boosalis oli ensimmäinen yli 100 000 asukkaan kaupungin naispormestari Yhdysvalloissa. == Lähteet == Luokka:Yhdysvaltalaiset demokraattipoliitikot Luokka:Vuonna 1919 syntyneet Luokka:Vuonna 2009 kuolleet Luokka:Yhdysvaltalaiset pormestarit
ASO

ASO, Aso tai Asō voi tarkoittaa seuraavia asioita: == Paikat == * Aso, tulivuori Japanin Kumamoton prefektuurissa * Aso, Japanin kaupunki Kumamoton prefektuurissa * Asō, Japanin entinen maaseutukaupunki Ibarakin prefektuurissa * Aso, joki Italian Marchen alueella == Henkilöt == * Tarō Asō (s. 1940), japanilainen poliitikko ja ministeri * Aso Alanso (s. 1984 tai 1985), tosi-tv- sarja Big Brotherin suomalaisen version 5. tuotantokauden voittaja. == Lyhenteenä == * Maatalousministeriön asutusasiainosasto, asuttamista Suomessa hoitanut virasto 1940–1959 * Amaury Sport Organisation ASO, ranskalainen pyöräilyorganisaatio * Aso (1945), Japanin laivaston keskeneräiseksi jäänyt lentotukialus * asoasunto eli asumisoikeusasunto * ASO, Suomen Asumisoikeus Oy, asumisoikeusasuntojen rakennuttaja * ASO-tauti eli ateroskleroosi * A&O;, alun perin ASO, suomalainen vähittäiskauppaketju 1955–1978
Suzanne Stokes

Suzanne Lee Stokes (s. 9. heinäkuuta 1979 Naples, Florida) on yhdysvaltalainen malli. Hän oli Playboyn "Playmate of the Month" helmikuussa 2000. Stokes lähti vanhempiensa luota jo 15-vuotiaana asumaan yhdessä poikaystävänsä kanssa.http://www.imdb.com/name/nm0831392/bio Hän valmistui high schoolista vuonna 1997 ja muutti sen jälkeen Miamiin aloittamaan uraansa mallintöissä. Stokes on esiintynyt vuoden 2005 komediaelokuvassa Frostbite ja lisäksi muutamaan otteeseen Howard Sternin show'ssa. == Lähteet == == Aiheesta muualla == * Viralliset sivut Luokka:Yhdysvaltalaiset mallit Luokka:Vuonna 1979 syntyneet Luokka:Elävät henkilöt en:List of Playboy Playmates of 2000#February
Joe Loss

Joe Loss, oikealta nimeltään Joshua Alexander Loss (22. kesäkuuta 1909 Spitalfields, Lontoo – 6. kesäkuuta 1990 Lontoohttps://www.allmusic.com/artist/joe-loss-mn0000140296) oli brittiläinen muusikko. Hänen perustamansa kevyen musiikin orkesteri The Joe Loss Orchestra oli eräs suosituimmista Big band -ajan esiintyjistä 1940-luvulla. Joe Loss oli venäläisten maahanmuuttajien nuorin lapsi. Hän aloitti viulunsoiton opiskelun seitsenvuotiaana ja opiskeli myöhemmin muun muassa Trinity College of Musicissa ja London College of Musicissa. The Joe Loss Orchestra esitti jazzia, bluesia, kevyttä klassista tai rock and rollia. Joe Lossin kuoleman jälkeen orkesteri on jatkanut toimintaansa Todd Millerin johtamana. ==Aiheesta muualla== *http://www.45-rpm.org.uk/dirj/joel.htm == Lähteet == Luokka:Brittiläiset muusikot Luokka:Vuonna 1909 syntyneet Luokka:Vuonna 1990 kuolleet
Just Jack

Just Jack (oik. Jack Allsopp, s. 1. tammikuuta 1975 Pohjois-Lontoo) on brittiläinen hip hop -muusikko. Hän aloitti DJ:nä 15-vuotiaana ja levytti ensimmäisen kerran vuonna 2002. == Diskografia == ===Albumit=== *The Outer Marker (2002) *Overtones (2007) # 2 UK *All Night Cinema (2009) ===Singlet=== *"Snowflakes" (2003) #164 UK *"Paradise (Lost & Found)" (2002) *"Triple Tone Eyes" (2003) *"Starz in Their Eyes" (2007) #2 UK *"Glory Days" (2007) #32 UK *"Writer's Block" (2007) #74 UK *"No Time" (2007) #76 UK *"Embers" (2009) #17 UK *"Doctor Doctor" (2009) #TBR UK *"The Day I Died" (2009) #TBR UK Luokka:Brittiläiset hip hop -artistit Luokka:Vuonna 1975 syntyneet Luokka:Elävät henkilöt
Sister Rosetta Tharpe

Sister Rosetta Tharpe (syntyjään Rosetta Nubin, 20. maaliskuuta 1915 – 9. lokakuuta 1973) oli 1930- ja 1940-luvulla suosioon noussut sähkökitaristi, gospel-laulaja ja lauluntekijä. Hänen musiikissaan yhdistyvät hengelliset sanat ja myöhempää rock and roll -musiikkia enteilevä säestys. Tharpe oli ensimmäinen menestynyt gospelmusiikin levyttäjä, ja hän oli yksi ensimmäisistä gospelmuusikoista, joka vetosi myös rhythm and blues- ja rock and roll -yleisöön. Moni merkittävä rock and roll -muusikko on nimennyt hänet yhdeksi esikuvistaan. Vuonna 2017 Tharpe nimettiin Rock and Roll Hall of Fameen varhaisten vaikuttajien kategoriaan. ==Lähteet== Luokka:Yhdysvaltalaiset laulajat Luokka:Hengellisen musiikin esittäjät Luokka:Vuonna 1915 syntyneet Luokka:Vuonna 1973 kuolleet
Orio al Serion lentoasema

Orio al Serion lentoasema () on kansainvälinen lentoasema Italiassa, viisi kilometriä Bergamosta lounaaseen ja 45 kilometriä Milanosta itään. Lentoasema palvelee lähinnä halpalentoliikennettä, jossa se usein tunnetaan Milano- Bergamon lentoasemana. Vuonna 2011 lentoaseman kautta kulki 8 419 948 matkustajaa ja siten se on yksi tärkeimmistä halpalentoliikenteen kentistä Italiassa. Yhdessä Malpensan kansainvälisen lentoaseman ja Linaten lentoaseman kanssa se muodostaa Milanon kolme lentoasemaa. ==Lentoyhtiöt ja kohteet== *Aerocondor (Elba) *Albatros Airways (Tirana) *Alitalia (Rooma-Leonardo da Vinci) *Aviogenex (Belgrad) *Blue Air (Bukarest-Băneasa) *Blue Panorama (Mombasa) *Brussels Airlines (Bryssel) *Carpatair (Timişoara) *Jet2.com (Belfast-International, Edinburgh, Leeds/Bradford, Manchester) *Meridiana (Cagliari, Olbia) *MyAir (Bari, Brindisi, Bordeaux, Bukarest, Casablanca, Catania, Istanbul-Sabiha Gökçen, Lampedusa, Lille, Madrid, Marrakesh, Metz- Nancy, Napoli, Palermo, Reggio Calabria, Sofia, Tirana) *Nouvelair (Djerba, Monastir) *MyTravel Airways (Belfast, Lontoo-Gatwick, Manchester) *Ryanair (Bratislava, Bryssel-Charleroi, Dublin, East Midlands, Eindhoven, Girona, Glasgow-Prestwick, Granada, Hahn, Krakova, Lappeenranta, Liverpool, Lontoo- Luton, Lontoo-Stansted, Lyypekki, Newcastle, Oslo-Torp, Pariisi-Beauvais, Rooma-Ciampino, Shannon, Sevilla, Tampere-Pirkkala, Tukholma-Skavsta, Valencia, Valladolid, Wroclaw, Zaragoza) *Sterling Airlines (Kööpenhamina, Oslo) *transavia.com (Amsterdam) *TUIfly (Hannover, Leipzig/Halle, Stuttgart) *Wizz Air (Katowice) ===Rahtiyhtiöt=== * DHL (Ancona, Ateena, Belgrad, Bologna, Bukarest, Budapest, Bryssel, Köln/Bonn, East Midlands, Edinburgh, Geneve, Lipsia, Ljubljana, Pariisi-Charles de Gaulle, Pisa, Sofia, Tel Aviv, Treviso, Zagreb) ==Lähteet== ==Aiheesta muualla== * Viralliset sivut * ASA Handling * Hotels and B&B; near the airport Luokka:Italian lentoasemat Luokka:Bergamon rakennukset ja rakennelmat
David Paterson

David A. Paterson (s. 20. toukokuuta 1954 Brooklyn, New York, Yhdysvallat) on yhdysvaltalainen poliitikko ja New Yorkin osavaltion entinen kuvernööri. Hän kuuluu Yhdysvaltain demokraattiseen puolueeseen. Paterson nousi New Yorkin kuvernööriksi 17. maaliskuuta 2008 Eliot Spitzerin jouduttua eroamaan prostituutioskandaalin vuoksi. Paterson oli toiminut 1. tammikuuta 2007 lähtien Spitzerin varakuvernöörinä. Hän ei ollut ehdolla kuvernöörinvaaleissa 2010. Paterson sairastui kolmekuukautisena sillä seurauksella, että hänen toinen silmänsä sokeutui ja toisessa on vakava näkövamma. Hän on koulutukseltaan lakimies. Hänellä on myös alempi korkeakoulututkinto historiasta. Hänellä on aviopuoliso Michelle Paige Paterson ja kaksi lasta, Ashley ja Alex. Vuonna 2019 Paterson palkattiin kasinoyrityksen varatoimitusjohtajaksi. Kasinoliiketoiminnan avaamista New Yorkinosavaltiossa vasta harkitaan. == Lähteet == == Aiheesta muualla == Luokka:New Yorkin kuvernöörit Luokka:Sokeat henkilöt Luokka:Afroamerikkalaiset Luokka:Yhdysvaltain osavaltioiden varakuvernöörit Luokka:Yhdysvaltalaiset demokraattipoliitikot Luokka:Vammaiset poliitikot Luokka:Vuonna 1954 syntyneet Luokka:Elävät henkilöt